ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΊΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 746 

7 Ιουλίου 1993 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης δύο στρεμμάτων και 
100/1000 (2,100) στρεμμάτων στη θέση «Μπαλί» 
Κοινότητας Λυγιάς του Νομού Ηλείας. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός ορίων αιγιαλού-παραλίας και παλαιού αι- 
γιαλού στην παράκτια θέση Σχίνων Ολυμπίας Ν. 
Ηλείας. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου πόλεως Ηρακλείου 
Ν. Ηρακλείου στην περιοχή Ατσαλένιου μεταξύ των 
ΟΤ Γ.1327 και Γ1329 τη αιτήσει Παναγιώτη Καζάνα 


στο Νομό Ηρακλείου. 3 

Έγκριση χερσαίας ζώνης Λιμανιού Νυδριού. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1311 (1) 

Κήρυξη αναδασωτέας έκτασης δύο στρεμμάτων και 100/ 
1000 (2,100) στρεμμάτων στη θέση «Μπαλί» Κοινότη¬ 
τας Λυγιάς του Νομού Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70 και την 24608/1.9.92 από¬ 


φαση Ν. Ηλείας «περί παροχής εξρυσιοδοτήσεως στους 
πρ/νους των Υπηρ. υπογράφειν εντολή Νομάρχη, αποφά¬ 
σεις κ.λπ». 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
Δασών κ.λπ.», και ειδικότερα τα άρθρα 41 παρ. 1,38 παρ. 
1 γ το Νόμο 2040/92 παρ. 3. 

4. Τις διαταγές του Υπουργείου Γεωργίας: 

α) 160417/1180/6.7.80, 182447/3049/24.9.80, γ) 
141823/24.2.83 και 85144/1468/9.9.1992. 

5. Την αριθ. 1311/11.6.93 πρόταση του Δασαρχείου 
Αμαλιάδος για κήρυξη της δασεκτάσεως, που αναφέρεται 
στο θέμα, ως αναδασωτέας διότι η δασική βλάστηση που 
την κάλυπτε καταστράφηκε με πυρκαγιά την 25.5.1993 
και επιβάλλεται η εκ νέου δάσωσή της, αποφασίζουμε: 

Κηρύσσουμε αναδασωτέα, με σκοπό την επαναδη- 
μιουργία με φυσική αναγέννηση, της δασικής βλάστησης 
που καταστράφηκε με πυρκαγιά την 25.5.1993, τη δημό¬ 
σια δασική έκταση εμβαδού δύο στρεμμάτων και 100/ 
1000 (2,100) στρεμμάτων που βρίσκεται στη θέση 
«Μπαλί» της Κοινότητας Λυγιάς, προσδιορίζεται από τα 
στοιχεία (Α,Β,Γ,Δ,Α) και έχει όρια: 

Ανατολικά: Με ελαιοστάσιο Αναστ. και Διον. Τσαμα- 
δού. 

Δυτικά: Με δημόσια δασική έκταση. 

Βόρεια: Με ελαιοστάσιο Γεωρ. και Κων/νου Τσαμα- 
δού. 

Νότια: Με αγρό Ανδρέα Μουρτζίνη. 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 11 Ιουνίου 1993 

Με εντολή Νομάρχη 
Ο Δ/ντής Δασών 
ΠΑΝ. ΣΤΑΘΟΠΟΥΛΟΣ 







ΑΠοιΠΑΣμΑ. ΧΑΡΤΗ Αν-λυ-8. 6ϊ«\) Ηε, α.ρι£\>· 3 α.Γ\ό<τα£·η Δ)ν£π5. Δαίω\) ϋο Η9ε1α. 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 604 (2) 

Καθορισμός ορίων αιγιαλού - παραλίας και παλαιού αιγια- 

λού στην παράκτια θέση Σχίνων Ολυμπίας Ν. Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις δ/ξεις των άρθρων 1 μέχρι και 7 του Α.Ν. 2344/ 
1940 «περί αιγιαλού και παραλίας», όπως τροποποιήθη¬ 
καν με τις διατάξεις α) του άρθρου 13 του Ν. 1078/1980 
και β) του άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου 
Β' της 0.208/181/26.4.82 (ΦΕΚ 214/Β726.4.82 τ. Β) 
κοινής απόφασης των Υπουργών Προεδρίας Κυβερνή- 
σεως και Οικονομικών «Αναμόρφωση Συλλογικών Οργά¬ 
νων Γνωμοδοτικής και Αποφασιστικής Αρμοδιότητος του 
Υπουργείου Οικονομικών». 

3. Την από 5.5.87 έκθεση της επιτροπής καθορισμού 
των ορίων του αιγιαλού-παραλίας και παλαιού αιγιαλού, 
που καθόρισε τα όρια αιγιαλού-παραλίας και παλαιού αι- 
γιαλού, στην παράκτια θέση Σχίνων Ολυμπίας Ν. Ηλείας 
με το από Δεκέμβριο 1993 και σε κλίμακα 1:1000 τοπο- 
γραφικό διάγραμμα της τοπογράφου μηχανικού Αγγελικής 
Χαρκιολάκη, που θεωρήθηκε την 7.5.1984 από το Δ/ντή 
Τεχνικών Υπηρεσιών της Νομαρχίας Ηλείας και συνοδεύει 
την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ.187.2/324/87/4.8.1987 
έγγραφό του. 

5. Τις διατάξεις του άρθρου 1 της παραγράφου 1 του Ν. 
3200/1955 (ΦΕΚ 97/1955 τ.Α') «περί διοικητικής αποκε- 
ντρώσεως», σε συνδυασμό με τις διατάξεις του από 
28.6.1955 Β.Δ/τος «περί εξαιρέσεως από το άρθρο 1 
παρ. 1 του Ν. 3200/1955 αρμοδιότητας των Νομαρχών, 
αντικειμένων τινων αρμοδιότητας του Υπουργείου Οικο¬ 
νομικών», του Β.Δ. 704/1970 και του άρθρου 1 παρ. 5 του 
Π.Δ. 71/25.2.84 σχετικά με τη μεταβίβαση αρμοδιοτήτων 
του Υπουργού Οικονομικών στους Νομάρχες και στις πε¬ 
ριφερειακές αρχές διανομαρχιακού επιπέδου. 

6. Το εκ παραδρομής σφάλμα στην αριθ. 9222/10.9.87 
απόφαση του Νομάρχη που δεν αναφέρει και τον καθορι¬ 
σμό της οριογραμμής του παλαιού αιγιαλού, όπως αυτή 
περιγράφεται στην έκθεση της οικίας επιτροπής, που συ¬ 
νοδεύει την απόφαση, αποφασίζουμε: 

1. Επικυρώνουμε την από 5.5.87 έκθεση της Επιτροπής 
καθορισμού των ορίων του αιγιαλού-παραλίας και παλαιού 
αιγιαλού καθώς και το από Δεκεμβρίου 1993 τοπογραφικό 
διάγραμμα, που συνοδεύει αυτήν και το οποίο συντάχθηκε 
από την τοπογράφο μηχανικό Αγγελική Χαρκιολάκη σε 
κλίμακα 1:1000 και θεωρήθηκε την 7.5.1984, από το Δ/ 
ντή Τεχνικών Υπηρεσιών της Νομαρχίας Ηλείας, επί του 
οποίου η πιο πάνω Επιτροπή καθόρισε στην παραλιακή 
θέση ΣΧΙΝΩΝ Ολυμπίας τα εξής: 

α) Με κόκκινη γραμμή τα όρια του αιγιαλού. 

β) Με κίτρινη γραμμή τα όρια της παραλίας. 

γ) Με μπλε γραμμή τα όρια του παλαιού αιγιαλού. 


2. Η παρούσα απόφαση μαζί με την έκθεση και το τοπο- 
γραφικό διάγραμμα που προαναφέραμε, να δημοσιευτούν 
στην Εφημερίδα της Κυβερνήσεως. 

Πύργος, 15 Ιουνίου 1993 

Ο Νομάρχης 
ΓΕΡ. ΚΟΥΤΑΒΑΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ 
ΤΟΥ ΑΙΓΙΑΛΟΥ ( Αρθρ. 74 Π.Δ. 636/77) 

Για τον καθορισμό για πρώτη φορά των ορίων του αιγιαλού 
στην παράκτια ζώνη Σχίνων Ολυμπίας Ν. Ηλείας. 

Σήμερα στις 5.5.1987 στη Ζαχάρω Ηλείας οι υπογε¬ 
γραμμένοι: 

1. Παναγιώτης Τζαννές Οικον. Έφορος Ζαχάρως, σαν 
Πρόεδρος. 

2. Ηλίας Στάθης Πολ. Μηχ/κός στη Δ/νση Τ Υ Ν Ηλείας, 
σαν μέλος αναπληρωτής του Δ/ντού Τ Υ Ν Ηλείας. 

3. Θεόδωρος Κυραγιάννης, Λιμενάρχης Κατακόλου σαν 
μέλος, οι οποίοι αποτελούμε την επιτροπή καθορισμού 
των ορίων του αιγιαλού σύμφωνα με το άρθρο 74 του Π.Δ. 
636/1977 και την αριθ. ΙΓ.16400/5.11.1979 απόφαση 
του Νομάρχη Ηλείας (Π.Δ. 636/77 άρθρο 63 παρ. 1) που 
συγκλήθηκε με τις αριθ. πρωτ. ΙΓ. 1261 /17.5.1984 και 
ΙΓ.1965/19.3.87 εντολές του Προέδρου της πήγαμε επί 
τόπου στην παράκτια ζώνη Σχίνων Ολυμπίας Ν. Ηλείας 
στις 4.6.1984 και 31.3.1987 και αφού λάβαμε υπόψη: 

1. Το με αριθ. πρωτ. 261 /7.2.84 έγγραφο της Κοινότη¬ 
τας Σχίνων με το οποίο ζητείται ο καθορισμός των ορίων 
του αιγιαλού και της παραλίας στην παραπάνω περιοχή. 

2. Τοπογραφικό και υψομετρικό διάγραμμα που συντά¬ 
χθηκε από την Αγγελική Χαρκιολάκη Τοπογράφο Μηχα¬ 
νικό τον Οκτώβριο του 1983 σε τρία (3) φωτοτυπικά αντί¬ 
γραφα σε κλίμακα 1:1000 και το οποίο ελέγχθηκε επί του 
πεδίου ως προς το ανάγλυφο του εδάφους από τον Ηλία 
Στάθη Διπλ. Πολ. Μηχ/κό στη Δ/νση Τ Υ Ν Ηλείας στις 
17.4.1984 και θεωρήθηκε από το Νικόλαο Χατζίνη, Πολι¬ 
τικό Μηχ/κό Δ/ντή της Τ Υ Ν Ηλείας στις 7.5.1984 όπως 
ορίζει το άρθρο 20 του Ν. 719/77. 

3. Τις διατάξεις του Α.Ν. 2344/40 όπως τροποποιήθηκε 
και ισχύει σήμερα καθώς και τη δικαστηριακή και διοικη¬ 
τική νομολογία. 

4. Τις διατάξεις του Οικιστικού Νόμου 1337 ΦΕΚ 33Α7 
14.3.1983. 

5. Το υπ' αριθ. Φ.187.2/102/5.3.86 έγγραφο του Γενι¬ 
κού Επιτελείου Ναυτικού και 

6. Την από τις επιτόπιες μεταβάσεις μας αντίληψη που 
σχηματίσαμε για το πλάτος της ζώνης της ξηράς που βρέ¬ 
χεται από τη θάλασσα και από άλλα συναφή στοιχεία όπως 
τη σύσταση του εδάφους (αμμώδους) τη διαμόρφωσή του 
καθώς και τη βλάστηση του εδάφους που υπάρχει, απο¬ 
φασίζουμε: 

Καθορίζουμε στο παρακάτω τοπογραφικό διάγραμμα 

α) την οριογραμμή του Αιγιαλού ΚΙ, Κ2, Κ3, Κ4....Κ15 
με κόκκινη συνεχή πολυγωνική γραμμή της οποίας οι κο¬ 
ρυφές συμπίπτουν με τις κορυφές της πολυγωνικής όδευ¬ 
σης που είναι εξασφαλισμένη. 

β) Την οριογραμμή της παραλίας ΚΙ', Κ2', Κ3', 
Κ4'....Κ15' με συνεχή κίτρινη πολυγωνική γραμμή της 
οποίας οι κορυφές εξασφαλίζονται από την οριογραμμή 

του αιγιαλού, όπως φαίνεται στο τοπογραφικό διάγραμμα 
και σε παράλληλη απόσταση 10 μέτρων από αυτή του αι- 
γιαλού. 

γ) Την οριογραμμή του παλαιού αιγιαλού ΚΙ", Κ2", Κ3", 
Κ4"....Κ26" με συνεχή κυανή πολυγωνική γραμμή της 
οποίας οι κορυφές εξασφαλίζονται όπως φαίνεται στο το- 
πογραφικό διάγραμμα. Το εύρος του παλαιού αιγιαλού 
από την Επιτροπή κρίνεται από την αμμώδη σε μεγάλο βά¬ 
θος σύσταση του εδάφους και την ομαλή υψομετρική με¬ 
τάβαση. 


δ) Τίθεται ζώνη παραλίας 10,00 μ. επειδή δεν εξυπηρε¬ 
τούνται οι σκοποί της παρ. 1 του άρθρου 7 Α.Ν. 2344/40. 

ε) Δεν υπάρχουν κτίσματα στην παραλία. 

στ) Η χάραξη του αιγιαλού και της παραλίας γίνεται κατά 
πρώτον. 

Ο Πρόεδρος 

ΠΑΝΑΓΙΩΤΗΣ Π. ΤΖΑΝΝΕΣ 
Τα Μέλη 

ΗΛΙΑΣ ΣΤΑΘΗΣ, ΘΕΟΔ. ΚΥΡΑΓΙΑΝΝΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4151/2562 (3) 

Τροποποίηση ρυμοτομικού σχεδίου πόλεως Ηρακλείου Ν. 

Ηρακλείου στην περιοχή Ατσαλένιου μεταξύ των ΟΤ 

Γ.1327 και Γ 1329 τη αιτήσει Παναγιώτη Καζάνα στο 

Νομό Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις δ/ξεις του από 17.7.1923 ΝΔ περί σχεδίων πό¬ 
λεων και κωμών του Κράτους, όπως τροποποιήθηκε και 
συμπληρώθηκε μεταγενέστερα. 

2. Τις δ/ξεις του Ν. 3200/55 «περί διοικητικής αποκε- 
ντρώσεως, όπως τροποποιήθηκαν και συμπληρώθηκαν με 
το ΝΔ 532/70. 

3. Τις δ/ξεις του ΑΝ 314/68 όπως τροποποιήθηκαν και 
συμπληρώθηκαν με το ΝΔ 1018/71. 

4. Το ΠΔ183/86 (ΦΕΚ 70Α της 5.6.86) περί εγκρίσεων 
σχεδίων πόλεων και καθορισμού όρων και περιορισμών 
δόμησης από τους Νομάρχες. 

5. Την εγκ. 117/48407/834/20.6.86 περί εγκρίσεων 
τροποποιήσεων και καθορισμού όρων και περιορισμών δό¬ 
μησης από τους Νομάρχες. 

6. Το Π.Δ. 29.12.86 περί έγκρισης τροποποιήσεων 
εγκεκριμένου σχεδίου πόλεως με απόφαση του δημοτι¬ 
κού συμβουλίου Δήμου Ηρακλείου Κρήτης. 

7. Τις δ/ξεις του Ν. 1337/83 περί επέκτασης των Πολε- 
οδομικών σχεδίων οικιστική ανάπτυξη και σχετικές ρυθμί¬ 
σεις και τις τροποποιητικές αυτού διατάξεις (1512/85). 

8. Το Π.Δ. 20.3.86 ΦΕΚ 487Δ74.6.86 περί επέκτασης 


του σχ. πόλεως του Δήμου Ηρακλείου στην περιοχή Ατσα¬ 
λένιου. 

9. Την 515/αρ. πρακτικού 33/91 περί τροποποίησης 
του σχ. πόλεως στην περιοχή Ατσαλένιο μεταξύ ΟΤ Γ 
1429 και Γ 1327. 

10. Το πρακτικό 13ο (6.5.93) του ΣΧΟΠ που γνωμοδο- 
τεί υπέρ της προτεινομένης τροποποίησης του εγκεκρι¬ 
μένου σχεδίου πόλεως στην περιοχή Ατσαλένιο, αποφασί¬ 
ζουμε: 

Εγκρίνουμε την τροποποίηση του ρυμοτομικού σχεδίου 
πόλεως Ηρακλείου στην περιοχή Ατσαλένιου μεταξύ των 
ΟΤ Γ 1329 και Γ1327 με μείωση του πλάτους του δρόμου 
μεταξύ τωντιροαναφερθέντων ΟΤ από 10 μέτρα σε 6 μέ¬ 
τρα και αύξηση του μεγέθους του ΟΤ Γ 1327, επειδή με 
την προτεινομένη τροποποίηση δεν καθίστανται μη άρτια 
δεν προξενείται βλάβη σε ιδιοκτησίες και μειώνεται το έλ¬ 
λειμμα στην τράπεζα γης ενώ ο δρόμος μεταξύ των ΟΤ Γ 
1329 και Γ 1327 αποκαθίσταται στο ίδιο σταθερό πλάτος 
6 μ. που έχει και η συνέχεια του δρόμου αυτού μεταξύ των 
ΟΤ Γ1329 - Γ1328 και Γ1327 σύμφωνα με το συνημμένο 
τοπογραφικό διάγραμμα. 

Η απόφαση αυτή ισχύει από τη δημοσίευση στην Εφη¬ 
μερίδα της Κυβέρνησης. 

Από τις διατάξεις αυτής της απόφασης δεν προκαλείται 
δαπάνη σε βάρος του Δημοτικού ή Κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Ηράκλειο, 1 Ιουνίου 1993 

Ο Νομάρχης 
ΣΤΡΑΤΟΣ ΠΑΠΑΔΑΚΗΣ 

Α.ΟΡΟΙ Α0Ι«3ΗΣ ΙΒ.1. 19Β6/Θ.Ε.Κ. 487Α/*-«-19β6) 

Γενικό βλαχ. όρια αρτιότητα·: * Πρόσωπο: 10.00 β - Εμδαδό: 200.00 Β 2. 
Ποσοστό κάλυψης ; 70% - Αριθμός ορόφων : 2 - ΟΑικό Ονος : 7.00 Β 


» ιμδαδω. «ϊινε γρανικό κ 


! υπόδειξη των ιδιοκτητών 


Η αρχική ιβιοτησία εμδαδού 224.00 β 2 βρίσκεται στη ηοΑεοδομική 
ενότητα "ΑΤΣΑΛΕΝΙΟ" Λήμου Ηρακλείου. Η παραπανω περιοχή εντόχθηκε 
στο ρυμοτομικό σχέδιο Λ.Η. με δόση το Ν.1337/1983 κατό συνέπεια 
η ιδιοτησία εμδαδού 224.00 ·2 υπόκειται σε εισ«ορό χής και χρή¬ 
ματος κατβ τις διστόξεις των αρβρυν 8 & 9 του Ν1337/Θ3. 

Στις 10/3/^082 το παραπΟνω ακίνητο ανήκε σε 2 ιδιοκτήτες οι οποίοι 
δεν είχαν ΛΑ»η ιδιοκτησία στην ίδια ηοΑεοδομική ενότητα.Αρσ : 


Το τμήμα ΓΑδΓ εμδαδού 7.00 «2 θα αποζημιωθεί από την όμορρη ιδιε 

Δηλώνεται υπεύθυνα ότι με τη προτεινόμενη τροποποίηση του σχεδκ 
πόλης οΑες οι όμορρες ιδιοκτησίες εξακολουθούν να παραμένουν 

έργο. ΤΡΟΠΟΠΟΙΗΣΗ ΡΥΜΟΤΟΜΙΚΟΥ ΣΧΕΔΙΟΥ 


ΘΕΣΗ: ΑΤΣΑΛΕΝΙΟ - ΔΗΜΟΥ ΗΡΑΚΛΕΙΟΥ (01 Γ1327) 

ΧΡ0Μ0ΛΟΓΙΑ ,ΟΚΤΩΒΡΗΣ 1990 

Λριθ. ΤΥ οικ. 1694/Φ. 5.1.7 (4) 

Έγκριση χερσαίας ζώνης Λιμανιού Νυδριού. 

Η ΝΟΜΑΡΧΗΣ ΛΕΥΚΑΔΑΣ 

Έχοντας υπόψη: 

1. Τις διατάξεις: 

α) Του από 14/19.1.1939 Δ/τος «περί κωδικοποιήσεως 
των περί Λιμενικών Ταμείων κειμένων διατάξεων». 

β) Του Ν. 3200/1955 σε συνδυασμό με τις διατάξεις 
του Ν.Δ. 532/70. 

γ) Του Β.Δ. 712/1970 όπως ισχύουν σήμερα. 

δ) Του Β.Δ. 200/1972 (ΦΕΚ 41Α772) και του Π.Δ. 659/ 
1977 (ΦΕΚ 212Α777). 

ε) Του Π.Δ. 194/1979 «περί εκτελέσεως των άρθρων 
11 και του Ν. 716/77 (ΦΕΚ 53Α /79). 

2. Την εγκ. Γ39 με αριθ. πρωτ. Γ 28709/5.10.72 του 
/π. Δ.Ε. 

3. Το Α.Ν. 2344/1940 και τους Α.Ν. 4,19 και 65/1967. 

4. Την εγκ. 3511.91/05/90/10.7.90 του ΥΕΝ. 

5. Τα από 29.4.72 τοπογραφικά διαγράμματα του Πολ. 
4ηχ/κού Παναγιώτη Σακκά ηλεγμένα και θεωρημένα την 
22.4.85 από την ΔΤΥΝ Λευκάδας. 

6. Την πράξη 34/19.5.93 της Λ.Ε. Λευκάδας με την 
οποία ακυρούται η αρθ. 39/92 πράξη της ίδιας επιτροπής 
και επανακαθορίζεται η χερσαία ζώνη σύμφωνα με τις 
,ιποδείξεις του ΓΕΝ. 

7. Με το αριθ. 544.5/31/14.1.93 έγγραφο του ΓΕΝ. 

8. Το έγγραφο αριθ. 3512.48/02/7.5.93 του ΥΕΝ (Δ/ 
'ση Λιμένων και Λιμ. Έργων Τμ. α), αποφασίζουμε: 

Εγκρίνουμε την χερσαία ζώνη του Λιμανιού Νυδριού 
\ευκάδας (σύμφωνα με την εγκ. Γ 39/5.10.72 του ΥΠ.ΔΕ) 
!>πως αυτή χαράχθηκε από την Λιμ. Επιτροπή με το αριθ. 
34/19.5.93 πρακτικό της και θεωρήθηκε από την Δ/νση 
Τεχν. Υπηρεσιών Ν. Λευκάδας και φαίνεται στα συνημ- 
αένα διαγράμματα με συνεχή πράσινη γραμμή. 

Η απόφαση αυτή μαζί με τα διαγράμματα και το πρα- 
;τικό της Λιμενικής Επιτροπής Λευκάδας που προαναφέ- 
οαμε να δημοσιευθούν στην Εφημερίδα της Κυβέρνησης, 
ούμφωνα με τις διατάξεις του άρθρου 13 του Ν. 1078/80. 

Λευκάδα, 17 Ιουνίου 1993 

Η Νομάρχης 
Α. ΑΒΟΥΡΗ 


ΠΡΑΚΤΙΚΟ 

ΚΑΘΟΡΙΣΜΟΥ ΧΕΡΣΑΙΑΣ ΖΩΝΗΣ 
ΕΠΙ ΤΟΥ ΛΙΜΕΝΟΣ ΝΥΔΡΙΟΥ 

Στη Λευκάδα σήμερα 19η Μάη 1993 ημέρα Τετάρτη και 
ορα 2.30 μ.μ. η Λιμενική Επιτροπή Λευκάδας, αποτελου- 
ιένη εκ των παρακάτω: 

1. ΙΩΑΝΝΗΣ ΜΑΛΑΚΑΣΗΣ (Πρόεδρος Λ.Ε.Λ.) 

2. ΑΘΑΝΑΣΙΟΣ ΑΘΑΝΑΣΟΠΟΥΛΟΣ (Λιμενάρχης και 
ντιπρόεδρος Λ.Ε.Λ.) 

3. ΙΩΑΝΝΗΣ ΓΕΩΡΓΑΚΗΣ (Μέλος Λ.Ε.Λ.) 

4. ΓΕΡΑΣΙΜΟΣ ΜΕΛΑΣ (Μέλος Λ.Ε.Λ.) 

5. ΦΩΤΗΣ ΖΑΚΥΝΘΙΝΟΣ (Μέλος Λ.Ε.Λ.) 

6. ΒΕΛΙΣΑΡΙΟΣ ΚΗΡΟΛΙΒΑΝΟΣ (Μέλος Λ.Ε.Λ.) 

7. ΧΑΡΑΛΑΜΠΟΣ ΚΟΥΝΙΑΚΗΣ (Μέλος Λ.Ε.Λ.) 
Συνήλθε σε συνεδρίαση στο κατάστημα του Λ.Τ.Λ. 

ιστερα από σχετική πρόσκληση του Προέδρου αυτής, για 
:ον επανακαθορισμό της χερσαίας Ζώνης του Λιμένος 
Ιυδρίου - Λευκάδας, σύμφωνα με τις παρατηρήσεις και 
ιποδείξεις των παρακάτω αρμοδίων φορέων. 


α) 544.5/31 /63/14.1.1993 έγγραφο Υπουργείου Εθνι¬ 
κής Αμυνας (Γ.Ε.Ν.) 

β) 3512.48/02/93/7.5.1993 έγγραφο Υπουργείου 
Υ.Ν/Δ.Λ.Λ.Ε./α. 

Η Επιτροπή αφού έλαβε υπόψη της, α) τα παραπάνω έγ¬ 
γραφα των Υπουργείων Εθνικής 'Αμυνας (Γ.Ε.Ν.) και 
Υ.Ε.Ν./Δ.Λ.Λ.Ε./α, β) την αριθμό 3511.91/90/10.7.1990 
εγκ. Δ/γή του Υ.Ε.Ν/Δ.Λ.Λ.Ε (Τμήμα προγραμματισμού 
και υποδομής Λιμένων) «περί διαδικασίας οριοθέτησης, 
τροποποίησης και επέκτασης ζωνών Λιμένων» γ) τις δια¬ 
τάξεις του Α.Ν. 2344/40 «περί αιγιαλού και παραλίας» 
(άρθρο 15 παρ. 1, και δ) το γεγονός ότι, στην περιοχή του 
λιμένος Νυδρίου έχουν καθοριστεί αρμοδίως τα όρια του 
αιγιαλού και παραλίας», και ε) τις σημερινές ανάγκες του 
λιμένος αυτού και των προβλεπομένων μελλοντικώς, 
προσδιόρισε την χερσαία ζώνη επί του λιμένος αυτού, ως 
στο προσηρτημένο σχεδιάγραμμα διά πράσινης παχείας 
γραμμής εμφαίνεται. 

Η ζώνη αυτή καθορίζεται υπό συνεχούς πράσινης γραμ¬ 
μής η οποία αρχίζει από σημείο (Α) κορυφή που συμπίπτει 
με την κορυφή 17 του αιγιαλού και απέχει 35.00 μ. από 
γωνία τελωνείου και 28.50 μ. από την γωνία οικίας Κ. Μα- 
μαλούκα. 

Εκείθεν συνεχίζεται ακολουθώντας την γραμμή της πα¬ 
ραλίας και φθάνει μέχρι το σημείο (Β') κορυφή που συμπί¬ 
πτει με την κορυφή 15 της παραλίας και 13' της γραμμής 
του παλαιού αιγιαλού, του σημείου τούτου απέχοντος 
14,50 μ. από τη νοτιοδυτική γωνία της Ι/Κ οικοδομής Δη- 
μητρίου Γαζή και 15.00 μ. από τη νοτιοδυτική γωνία της 
ΙΙ/Κ οικοδομής του Νικολάου Γ αζή και Σταϋρακα. 

Συνεχιζομένη και ακολουθώντας την γραμμή της παρα¬ 
λίας, φτάνει στο σημείο (Γ') κορυφή που συμπίπτει με την 
κορυφή 12' της παραλίας, και που απέχει 20,00 μ. από τη 
νοτιοδυτική γωνία της εκεί ΙΙ/Κ οικοδομής του Ξενοφώ- 
ντος Καρτάνου και 19,00 μ. από τη νοτιοανατολική επίσης 
γωνία της αυτής οικοδομής. 

Στη συνέχεια συνεχίζεται ακολουθώντας και πάλι τη 
γραμμή της παραλίας και περατούται στο σημείο (Δ’) η 
οποία κορυφή συμπίπτει με την κορυφή 8’ της παραλίας 
και εφάπτεται επί της νοτιάς πλευράς της οικοδομής κα¬ 
ταστήματος Δημητρίου Κομινάτου. 

Στη συνέχεια συνεχίζεται και περατούται στο σημείο 
(Ε') και η οποία κορυφή συμπίπτει με την κορυφή 6' της 
γραμμής παραλίας και απέχει 26,00 μ. από τη νοτιοδυτική 
γωνία Ι/Κ εκεί οικοδομής και 22,00 μ. από τη νοτιοανατο¬ 
λική γωνία ΙΙ/Κ εκεί οικοδομής. 

Εκείθεν ακολουθεί την γραμμή παραλίας και περατού- 
ται στο σημείο (Ζ’) η οποία κορυφή συμπίπτει με την κο¬ 
ρυφή 5’ της παραλίας του σημείου τούτου απέχοντος 
45,00 μ. από τη νοτιοανατολική γωνία του οικήματος Ι/Π 
του Ιωάννη Μανολίτση και 46,00 μ. από τη νοτιοδυτική γω¬ 
νία του οικήματος ΙΙ/Κ Βασιλείου Κακονά. 

Στη συνέχεια συνεχίζεται και περατούται στο σημείο 
(Η') η οποία κορυφή συμπίπτει με την κορυφή 3' της γραμ¬ 
μής παραλίας, του σημείου τούτου απέχοντος 7,50 μ. από 
γωνία εκεί κτίσματος και 12,50 μ. από τη νοτιοδυτική γω¬ 
νία της Ι/Κ οικοδομής του Χρισ. Σολδάτου. 

Εκείθεν ακολουθεί την γραμμή της παραλίας και περα- 
τούται στο σημείο (θ') κορυφή η οποία συμπίπτει με την 
κορυφή 2 της παραλίας και απέχει 25,50 μ. από τη νοτιο¬ 
δυτική γωνία της ΙΙ/Κ οικοδομής του Χαραλάμπους Βερυ-. 
κίου και 27,50 μ. από γωνία ΙΙ/Κ οικοδομής του Ιωάννου 
Βερυκίου. Στη συνέχεια συνεχίζεται και περατούται τέλι- 

κώς στο σημείο (I) η οποία κορυφή συμπίπτει με την κο¬ 
ρυφή 2 της γραμμής του αιγιαλού και απέχει 34,50 μ. από 
τη νοτιοδυτική γωνία της ΙΙ/Κ του Χαραλάμπους Βερυκίου 
και 35,00 μ. από την γωνία της ΙΙ/Κ οικοδομής του Ιωάννη 
Βερυκίου. 

Επί των καθορισθέντων αυτών ορίων της χερσαίας ζώ¬ 
νης στο λιμάνι Νυδρίου, ουδεμία περίπτωση απαλλοτριώ- 
σεως υφίσταται, καθότι οι χώροι που περιλήφθησαν σ’ αυ¬ 
τήν, ανήκουν κατά πλήρη κυριότητα στο Δημόσιο. 

Μετά ταύτα η Επιτροπή και από έλεγχο που έκαμε στο 
προσηρτημένο αυτό σχεδιάγραμμα, βεβαιώθηκε ότι, η συ¬ 
νεχής χονδρή πράσινη γραμμή που χαράχθηκε σ’ αυτό, 
ανταποκρίνεται απολύτως στα παραπάνω αποφασισθέ- 
ντα, και καθορίζει τα προς το εσωτερικό του λιμένος τού¬ 


του επιθυμητά και αναγκαία για την εύρυθμο λειτουργία 
του λιμένος αυτού όρια της χερσαίας ζώνης. , 

Η Λιμενική Επιτροπή Λευκάδας 
Ο Πρόεδρος 
ΙΩΑΝΝΗΣ ΜΑΛΑΚΑΣΗΣ 

Τα Μέλη 

ΑΘΑΝΑΣΙΟΣ ΑΘΑΝΑΣΟΠΟΥΛΟΣ, 

ΙΩΑΝΝΗΣ ΓΕΩΡΓΑΚΗΣ, 

ΓΕΡΑΣΙΜΟΣ ΜΕΛΑΣ, 

ΦΩΤΗΣ ΖΑΚΥΝΘΙΝΟΣ, 

ΒΕΛΙΣΑΡΙΟΣ ΚΗΡΟΛΙΒΑΝΟΣ, 
ΧΑΡΑΛΑΜΠΟΣ ΚΟΥΝΙΑΚΗΣ 


Ί-7ΐΟΜλ/Ηλ)Α 

